**II 1 – Italijanščina, 7. RAZRED**

**8. TEDEN (11. 5. – 15. 5. 2020)**

Pozdravljeni,

upam, da ste dobro.

Pred nami je osmi teden učenja na daljavo, v katerem bomo začeli s tretjo enoto v učbeniku. V tej enoti se boste naučili: predmeti v učilnici in šolske potrebščine, šolski predmeti, kaj počnemo v učilnici; spreganje glagolov na -ere in –ire, nedoločni člen, c'è/ci sono. To enoto bomo zaključili ob koncu šolskega leta, če bo šlo vse po načrtih.

Preden gremo na navodila še beseda o ocenjevanju. Do danes (nedelja popoldne) sem dobila večino rešenih testov in jih tudi že pregledala. Oceno in pregledan test boste dobili po mailu (kot preverjanje), ocene bom v redovalnico vpisala predvidoma do petka, 15. 5. 2020. Istočasno bom vpisala tudi oceno od bralne značke tistim, ki ste se strinjali.

Še vedno velja, da me v primeru dodatnih vprašanj lahko kontaktirate preko elektronske pošte: [nina.martelanc@os-franaerjavca.si](mailto:nina.martelanc@os-franaerjavca.si) .

Ostanite zdravi.

Lep pozdrav,

Nina Martelanc

1. DEL – NOVA SNOV

Učbenik, stran 38

Poslušajte dialog pod točko 1 in rešite vaje:

* Stran 38, vaja 2: dokončaj povedi, pomagaj si z besedilom
* Stran 39, vaja 3: ponovno preberi/poslušaj dialog in dopolni povedi z ustreznim imenom

Učni list: OGGETTI IN CLASSE (predmeti v učilnici)

* Učni list natisnete, ga prilepite v zvezek in k vsaki sličici zapišete številko predmeta, ki je na seznamu. Ker vseh besed zagotovo ne poznate, si pomagajte s slovarjem ([www.pons.si](http://www.pons.si)). Rešitve bodo objavljene v spletni učilnici na šolski spletni strani v nedeljo, 17. 5. 2020.

Učbenik, stran 40

* Vaja 1: poslušaj posnetek in poleg sličice zapiši ustrezno besedo.

1. DEL – UTRJEVANJE SNOVI

Delovni zvezek, stran 21

* Vaja 1: poslušaj dialog in poveži povedi z ustreznim učencem (gre za posnetek iz učbenika, stran 38).
* Vaja 2: poslušaj drugi del dialoga (isti posnetek kot pri vaji 1) in označi predmete, ki jih slišiš.

Delovni zvezek, stran 22

* Vaja 1: v križanko zapiši imena predmetov.

Na učnem listu pod sličico zapišite ustrezen izraz v italijanščini. Izbirate med možnostmi, ki so zapisane na drugi strani učnega lista spodaj v okvirčku. Pomagajte si s slovarjem.